BODOLAND रादाब, 21 नभेम्बर : Union Public Service commission (UPSC) नि आन्जादनि थाखाय गोसोयारि गोख्रोंथिया जोबोद गोनांथार। बाथ्रायाव बुंनाय दं, जुदि गोसोयारि, मेलेमारि गोजोन दिदोम जायोब्ला फरायसानि सोलोंथाय लानाया मोजां जायो। नाथायबा खायसे फरायसाफोरा ओरैबादिबो दं, जेराव गासैबो जेंना आरो गोब्राबजों जुजिनानै थांखिसिम सहैनाय। बेबादि दुखु-दाहाजों गोरोबनाय रितिका जिन्दाल मुंनि सासे आइजोआ नखरनि आरो गावनि गोबां जेंना-जेंसिनि गेजेरजों सौसिनानै UPSC आन्जादखौ 88 थि रेंकआव उथ्रिसारनो हाना IAS अफिसार जानायनि सिमांखौ मोगथांआव जाफुंसारहोदों। अदेबानि, रितिका जिन्दालआ 22 बोसोर बैसोयावनो IAS जानो हानाया इयुन जोलै फरायसाफोरखौ थुलुंगाखां होनो हायो।